CELEX: 32013D0304
Language: da
Date: 2013-06-10 00:00:00
Title: 2013/304/EU: Rådets afgørelse af 10. juni 2013 om bemyndigelse af Europa-Kommissionen til at deltage på EU's vegne i forhandlingerne om en international konvention fra Europarådet om bekæmpelse af manipulation af sportsresultater bortset fra spørgsmål vedrørende samarbejde i straffesager og politisamarbejde

22.6.2013   
            
            
               DA
            
            
               Den Europæiske Unions Tidende
            
            
               L 170/62
            
         RÅDETS AFGØRELSE
   af 10. juni 2013
   om bemyndigelse af Europa-Kommissionen til at deltage på EU's vegne i forhandlingerne om en international konvention fra Europarådet om bekæmpelse af manipulation af sportsresultater bortset fra spørgsmål vedrørende samarbejde i straffesager og politisamarbejde
   (2013/304/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 50, 56, 165 og artikel 218, stk. 3 og 4,
   under henvisning til henstilling fra Europa-Kommissionen, og
   ud fra følgende betragtninger:
   
               (1)
            
            
               Der bør indledes forhandlinger om udarbejdelse af en international konvention fra Europarådet om bekæmpelse af manipulation af sportsresultater.
            
         
               (2)
            
            
               Forhandlingsprocessen bygger på afgørelse CM/Del/Dec/1145/8.1 af 13. juni 2012 fra Europarådets Ministerkomité som følge af resolution nr. 1, der blev vedtaget af Europarådets 12. konference for ministre med ansvar for sport, hvoraf det fremgår, at anvendelsesområdet for udkastet til instrument og bestemmelserne heri bør bygge på rekommandation CM/Rec(2011)10 og på forundersøgelsen MSL12 (2012) 4 rev3.
            
         
               (3)
            
            
               Forhandlingsprocessen har til formål at forelægge Europarådets Ministerkomité et udkast til konvention, der alt efter Ministerkomitéens afgørelse affattes som en konvention og forelægges Europarådets Parlamentariske Forsamling til udtalelse eller overdrages til den udvidede delaftale om idræt (EPAS) med henblik på at blive udarbejdet som et ikkebindende juridisk instrument.
            
         
               (4)
            
            
               Visse bestemmelser i udkastet til Europarådets internationale konvention om bekæmpelse af manipulation af sportsresultater angår retligt samarbejde i straffesager og politisamarbejde og henhører dermed under tredje del, afsnit V, i TEUF. Der vedtages en særskilt afgørelse om disse bestemmelser parallelt med denne afgørelse.
            
         
               (5)
            
            
               Da forhandlingerne vil dække spørgsmål, der delvist henhører under Unionens kompetence og delvist under medlemsstaternes kompetence, bør Unionen deltage i disse forhandlinger sammen med medlemsstaterne. Medlemsstaterne kan derfor deltage i forhandlinger og forhandle om spørgsmål, der henhører under deres kompetence.
            
         
               (6)
            
            
               Såfremt EU beslutter at deltage i den fremtidige konvention, vil konventionens juridiske karakter og fordelingen af beføjelserne mellem medlemsstaterne og Unionen blive fastlagt særskilt ved afslutningen af forhandlingerne på grundlag af en analyse af de enkelte bestemmelsernes nøjagtige anvendelsesområde —
            
         VEDTAGET DENNE AFGØRELSE:
   Artikel 1
   Kommissionen bemyndiges hermed til på vegne af Den Europæiske Union og angående spørgsmål, der henhører under Unionens kompetence, at forhandle en international konvention fra Europarådet om bekæmpelse af manipulation af sportsresultater bortset fra spørgsmål vedrørende samarbejde i straffesager og politisamarbejde som anført i forhandlingsdirektiverne i bilaget til denne afgørelse.
   Artikel 2
   Forhandlingsdirektiverne er anført i bilaget.
   Artikel 3
   I henhold til artikel 1 føres forhandlingerne i samråd med Rådets Sportsgruppe, forstærket med eksperter fra andre rådsgrupper efter behov.
   Artikel 4
   Denne beslutning er rettet til Kommissionen.
   
      Udfærdiget i Luxembourg, den 10. juni 2013.
      
         
            På Rådets vegne
         
         L. VARADKAR
         
            Formand
         
      
   
   
      BILAG
      
         Forhandlingsdirektiver vedrørende en international konvention fra Europarådet om bekæmpelse af manipulation af sportsresultater bortset fra spørgsmål vedrørende samarbejde i straffesager og politisamarbejde
      
      Formålet med den kommende konvention er at fastlægge en international retlig ramme for forebyggelse og bekæmpelse af manipulation af sportsresultater, navnlig aftalt spil; konventionens mål bør være at øge det internationale samarbejde på dette område og oprette en overvågningsmekanisme for at sikre en effektiv opfølgning af konventionens bestemmelser.
      Den kommende konventions bestemmelser kan omhandle følgende af Unionens kompetenceområder:
      
                  1.
               
               
                  fremme af retfærdighed og åbenhed i sportskonkurrencer og samarbejde mellem de organisationer og myndigheder, der har ansvar for sport, samt ved at beskytte sportsudøvernes fysiske og moralske integritet
               
            
                  2.
               
               
                  det indre markeds friheder (fri udveksling af tjenesteydelser og fri etableringsret), såfremt de vedrører de relevante bestemmelser om aftalt spil og sportsvæddemål i udkastet til konvention
               
            
                  3.
               
               
                  databeskyttelse inden for de ovennævnte områder.
               
            For så vidt angår disse områder vil Den Europæiske Union repræsenteret af Kommissionen deltage i forhandlingerne med følgende målsætninger under hensyntagen til den seneste udvikling i gældende EU-ret og under overholdelse af kompetencefordelingen:
      
                  1.
               
               
                  tage hensyn til EU-politikken på området for fremme af retfærdighed og åbenhed i sportskonkurrencer og samarbejde mellem de organisationer og myndigheder, der har ansvar for sport, samt beskyttelse af sportens eller sportsudøvernes fysiske og moralske integritet ved at beskytte sportens integritet mod manipulation af sportsresultater, navnlig:
                  
                              a)
                           
                           
                              resolutionen vedtaget af Rådet og repræsentanterne for medlemsstaternes regeringer, forsamlet i Rådet, om en EU-arbejdsplan for sport for 2011-2014 (1)
                              
                           
                        
                              b)
                           
                           
                              Rådets konklusioner om bekæmpelse af aftalt spil (2).
                           
                        EU's kompetence på sportsområdet er at støtte, hvilket i henhold til artikel 165, stk. 4, første led, i TEUF udelukker enhver form for harmonisering af medlemsstaternes love og administrative bestemmelser
               
            
                  2.
               
               
                  sikre, at bestemmelserne i den kommende konvention:
                  
                              —
                           
                           
                              ikke er uforenelige med EU's regler om fri etableringsret og fri bevægelighed for tjenesteydelser som et område med delt kompetence for så vidt angår spil og væddemål under henvisning til traktaten om Den Europæiske Unions funktionsmåde, særlig artikel 49 og 56 som fortolket af Domstolen, og sikre, at de relevante bestemmelser i den kommende konvention ikke hindrer udøvelsen af disse friheder
                           
                        
                              —
                           
                           
                              kun omhandler sportsvæddemål, såfremt de direkte vedrører manipulation af sportsresultater
                           
                        
                              —
                           
                           
                              ikke sigter efter eller ikke i praksis medfører harmonisering af reguleringen af væddemål, uden at sådanne regler først er blevet vedtaget af Unionen.
                           
                        Der bør under forhandlingerne også tages hensyn til EU's politik som defineret i Rådets konklusioner af 10. december 2010 om rammen for spil og væddemål i Den Europæiske Unions medlemsstater
               
            
                  3.
               
               
                  sikre, at bestemmelserne i den kommende konvention ikke er uforenelige med de regler, som Unionen har vedtaget på området databeskyttelse som et område med delt kompetence, navnlig:
                  
                              a)
                           
                           
                              Europa-Parlamentets og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (3)
                              
                           
                        
                              b)
                           
                           
                              Rammeafgørelse 2008/977/RIA af 27. november 2008 om beskyttelse af personoplysninger i forbindelse med politisamarbejde og retligt samarbejde i kriminalsager (4).
                           
                        
            Kommissionen konsulterer før og afgiver beretning efter hver forhandling og/eller hvert redigeringsmøde i Europarådet til Rådets gruppe som omhandlet i artikel 3.
      I medfør af princippet om loyalt samarbejde respekterer Unionen og medlemsstaterne hinanden og bistår hinanden i forbindelse med forhandlingerne om denne konvention.
      Kommissionen sikrer, at den kommende konvention gør det muligt at anvende højere standarder fastsat i EU-instrumenter for så vidt angår forbindelserne mellem EU's medlemsstater.
      
         (1)  EUT C 162 af 1.6.2011, s. 1.
      
         (2)  EUT C 378 af 23.12.2011, s. 1.
      
         (3)  EFT L 281 af 23.11.1995, s. 31.
      
         (4)  EUT L 350 af 30.12.2008, s. 60.